laion/Wikipedia-Exotic huggingface dataset:
איחטימן

אִיחְטִימָן (בבולגרית: Ихтиман) היא עיר במערב בולגריה, בשטח מחוז סופיה, השוכנת 48 קילומטרים מהבירה סופיה ו-95 קילומטרים מפלובדיב. במהלך המאה ה-1 הקימו הרומאים מצודה בשם סטיפון בסמוך למיקומה של העיר המודרנית. לאחר החלוקה באימפריה הרומית עברה המצודה לחזקת האימפריה הביזנטית ובהמשך לידי האימפריה הבולגרית הראשונה והשנייה. במהלך המאה ה-14 נפלה המצודה בידי צבא האימפריה העות'מאנית ומסביבה התפתח יישוב. בתעודות עות'מאניות מהמאה ה-15 מתועד היישוב בשמו המודרני איחטימן. לאחר המלחמה העות'מאנית-רוסית (1877–1878) עבר היישוב לחזקת נסיכות בולגריה, מתוקף סיכומי קונגרס ברלין. בעידן הקומוניסטי של בולגריה הייתה איחטימן עיר תעשייתית והוקמו בה מפעלים ליצור מוצרי צריכה חשמליים. לאחר קריסת השלטון הקומוניסטי פרץ בבולגריה משבר כלכלי חריף שלא פסח על איחטימן וענף התעשייה קרס. בראשית המאה ה-21 הוקמו מפעלי טקסטיל, קוסמטיקה ועיבוד מזון. בסמוך לעיר עובר הכביש המהיר "תארקיה" החוצה את בולגריה לרוחבה והיא ממוקמת בתוואי מסילת הרכבת בין סופיה לפלובדיב. אוכלוסיית העיר מצויה במגמת קיטון בשל שיעור תמותה העולה על שיעור הילודה ובשל הגירה שלילית, בעיקר הגירת עבודה. בין 2005 ל-2010 קטנה אוכלוסיית איחטימן בשיעור של 5.7 אחוזים. כ-90 אחוזים מהאוכלוסייה הם ממוצא בולגרי והשאר ממוצא טורקי או בני רומה. מרבית התושבים מחזיקים בדת הנוצרית אורתודכסית ומיעוטם מוסלמים סונים. רוסיה קלימובסק (אנ'), רוסיה פורטוגל אילהבו (אנ'), פורטוגל סטיבן סייג', איחטימן, אנציקלופדיה של המחנות והגטאות (כרך III, עמ' 21–24), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) מדיה וקבצים בנושא העיר איחטימן בוויקישיתוף אתר האינטרנט הרשמי של איחטימן (בבולגרית)
1901 ברוסיה

שנת 1901 הייתה השנה ה-288 לשלטונה של שושלת רומנוב ברוסיה. אוכלוסיית המדינה הגיעה באותה שנה ל-144.2 מיליון איש; מתוכם 44.3% רוסים, 6.3% פולנים ו-4.1% יהודים (קצת למעלה מחמישה מיליון).[דרוש מקור] הצאר: ניקולאי השני יושב ראש מועצת השרים: איוואן דורנובו 14 בפברואר – הטרוריסט פאבל קרפוביץ' מתנקש בחייו של שר החינוך ניקולאי בוגולפוב 24 בפברואר – הכנסייה הרוסית מוציאה את לב טולסטוי משורותיה 2 באפריל – בתמיכת בריטניה ויפן סין מסרבת להכיר בשליטת רוסיה על מנצ'וריה 17 במרץ – מהומות סטודנטים במוסקבה ובסנקט פטרבורג 20 במאי – שביתה של פועלי מפעל פלדה בסנקט פטרבורג הופכת למאבק אלים עם כוחות המשטרה 25 בנובמבר – משלחת יפנית מגיעה לסנקט פטרבורג במטרה לסכם את חלוקת האינטרסים בחצי האי קוריאה. השיחות הסתיימו ב-7 בדצמבר ללא הצלחה 7 בדצמבר – לאור הכישלון של השיחות עם רוסיה, יפן חתמה על ברית עם בריטניה בהקשר לאינטרסים משותפים במזרח הרחוק; עוד באותו היום נחתם הפרוטוקול הסופי של מרד הבוקסרים 24 בינואר – מיכאיל רום, במאי קולנוע סובייטי ממוצא יהודי (נפטר ב-1971) 5 ביולי – סרגיי אוברזצוב, במאי תיאטרון סובייטי (נפטר ב-1992) 24 ביולי – איגור אילינסקי, שחקן סובייטי (נפטר ב-1987) 13 באוגוסט – בוריס צ'ירקוב, שחקן סובייטי (נפטר ב-1982) 14 בספטמבר – אנדריי ולאסוב, גנרל סובייטי שעבר לצד הגרמנים במלחמת העולם השנייה (הוצא להורג ב-1946) 17 בנובמבר – איוואן פירייב, במאי קולנוע סובייטי, 6 פעמים חתן פרס ברית המועצות (נפטר ב-1968) 16 בדצמבר – ניקולאי ואטוטין, ממפקדיה הבולטים של מלחמת העולם השנייה בצבא האדום (נהרג ב-1944) 24 בדצמבר – אלכסנדר פדייב, סופר סובייטי (התאבד ב-1956) 11 בינואר – ואסילי קאליניקוב, מלחין רוסי (נולד ב-1866) 28 בינואר יוסיף גורקו, פילדמרשל רוסי (נולד ב-1831)
יהודה בריה דרבי חייא

רבי יהודה בן רבי חייא היה אמורא בתקופת המעבר בין תנאים לאמוראים, בנם של רבי חייא ויהודית, ותאומו של חזקיה. אמרותיו מוזכרות בתלמוד פעמים רבות, בעיקר בסדר קדשים. בהגיעו לפרקו נשא את בתו של רבי ינאי. לאחר נישואיו הלך ללמוד בבית המדרש כל השבוע, ובשבת היה מגיע הביתה, כשלפניו הולך עמוד של אש. באחת מהפעמים, היה שקוע בסוגיה תלמודית ולא שם לב שכבר הגיע הזמן שבו נהג לבוא לביתו, לקיים את מצוות עונה שזמנה לתלמידי חכמים הוא פעם בשבוע. כאשר שמע על כך חותנו רבי ינאי, אמר: כנראה שיהודה נפטר, שכן לוּ היה בחיים, ודאי לא היה מבטל את מצוות העונה. לפי הסבר חכמי התלמוד, דבריו של רבי ינאי היו ”כשגגה היוצאת מלפני השליט” כלומר - דבריו של צדיק מוכרחים להתקיים גם אם לא התכוון לקיומם, ויהודה חתנו נפטר. עיינו "תולדות תנאים ואמוראים", ערך רבי אושעיה ברבי חייא בני רבי חייא חיים וייס ושירה סתיו, שובו של האב הנעדר - קריאה מחודשת בסדרת סיפורים מן התלמוד הבבלי, מוסד ביאליק, 2018, עמ' 44–57 הרב אהרן הימן, "יהודה בן ר' חייא", תולדות תנאים ואמוראים, לונדון, תר"ע, חלק ב, עמודים 562-561, באתר היברובוקס משה יהודה בלוי (עורך), "יהודה בריה דרבי חייא", יחוסי תנאים ואמוראים, ברוקלין ה'תשנ"ד, עמודים פ"ח-צ', באתר היברובוקס יהודה בנו של רבי חייא, באתר "דעת" ראה תלמוד בבלי, מסכת יבמות, דף ס"ה, עמוד ב' ותלמוד בבלי, מסכת נדה, דף מ', עמוד א' על צורת עיבורם ולידתם. מוזכר במסכת סנהדרין, דף ל"ז, עמוד ב', מסכת זבחים, דף י"א, עמוד ב', מסכת זבחים, דף י"ט, עמוד א', מסכת זבחים, דף כ"ה, עמוד א', מסכת מנחות, דף י', עמוד ב', ומסכת מנחות, דף כ"ו, עמוד א' תלמוד בבלי, מסכת כתובות, דף ס"ב, עמוד ב'.
בני רבי חייא

בני רבי חייא היו קבוצת חכמים בתקופת המעבר בין התנאים לאמוראים, בניו של רבי חייא ויהודית. עוד בינקותם ניכרה בהם חכמה מיוחדת, כך מסופר כי אביהם רבי חייא ישב לפני רבי יהודה הנשיא יחד עם בניו, ורבי יהודה רצה שיאמרו דברי תורה, אך מפני כבודו ואימתו הם חששו לומר. כאשר השקה אותם רבי יהודה הנשיא, הם אמרו כי לא יבוא המשיח עד שתכלה הנשיאות. רבי יהודה הנשיא אמר להם בתרעומת: קוצים אתם מטילים לי בעיני, ואביהם רבי חייא פייסו באמרו: מה נעשה שכתוב "נכנס יין יצא סוד". כאשר אחד מהחכמים שוחח עם אליהו הנביא מה נעשה למעלה, הוא סיפר כי הוא מקיץ את האבות משינתם רוחץ את ידיהם ומעמידם לתפילה, אך הוא נזהר שלא להעמידם יחד, פן ירבו בתפילה יחד ואז יבוא המשיח, לפני זמנו. לשאלתו של החכם האם יש כדוגמתם בעולם הזה, השיב אליהו הנביא - כי רבי חייא ובניו, כוחם רב כשל האבות - אברהם יצחק ויעקב. כאשר שמע התנא דבר זה, הוא העמידם לתפילה, רבי חייא ובניו יחד, ושלח את אחד מהם לעמוד התפילה. כאשר הם אמרו "משיב הרוח" נשב רוח, וכאשר אמרו "מוריד הגשם" ירד מיד גשם, והם עמדו להגיע למילים "מחיה המתים", דבר שעלול היה לגרום לתחיית המתים לפני זמנה, העולם רעש, ובשמים שאלו: מי גילה את הסוד? כאשר התברר כי אליהו הנביא גילה את הסוד, קראו לאליהו הנביא והלקוהו שישים מלקות של אש, עד שהוא הגיע לבית הכנסת ונדמה להם כדוב של אש והפריעם מלהתפלל. בני רבי חייא עסקו יחד בתורה, ובתלמוד מוזכרים רבים ממאמריהם כשיטה משותפת, בין הדינים המוזכרים: הם דנים עם רבי יוחנן בנוגע לאבני הר שנעקרו משורשם אבל עדיין מונחות במקומן בהלכות ציצית הם פוסקים כי אם בשעת עשיית הציצית היה שיעור מספק ולאחר מכן נשאר שיעור קטן יותר הציצית כשרה (אם נשאר כדי לעונבן ולקשרן יחד) פוסקים כי מי שלא הבדיל בתחילת השבוע יכול להבדיל כל השבוע מפרשים הלכות במצוות מליקה אך כנראה שכל ההלכות בהן פסקו היו בדינים ואיסורים, ולא במשפט העברי. הם היו עובדים יחד לפרנסתם. באחת מהפעמים בהם ישבו ועסקו במלאכתם, הם שכחו חלק מתלמודם, והצטערו צער רב. הם שאלו בינם לבין עצמם: האם יודע אבינו רבי חייא מצערינו? האם יודעים המתים הנעשה בעולם? הם דנו בנושא, וסוגיא זו ממלאת כדף שלם במסכת ברכות. על בני רבי חייא נמנים: האמורא רבי אושעיא יהודה חזקיה. תלמוד בבלי, מסכת סנהדרין, דף ל"ח, עמוד א'. תלמוד בבלי, מסכת עבודה זרה, דף מ"ו, עמוד א'. תלמוד בבלי, מסכת מנחות, דף ל"ח, עמוד ב'. תלמוד בבלי, מסכת פסחים, דף ק"ה, עמוד א'. תלמוד בבלי, מסכת חולין, דף י"ט, עמוד ב'. ראו גם תלמוד בבלי, מסכת ביצה, דף ט', עמוד ב', וראו עוד בערך יהודה בן רבי חייא שמאמריו מובאים רק בסדר קדשים. תלמוד בבלי, מסכת ברכות, דף י"ח, עמוד ב'. ראו: תלמוד בבלי, מסכת יבמות, דף מ"ו, עמוד ב'. מוזכר בתלמוד בבלי, מסכת סנהדרין, דף ל"ז, עמוד ב', תלמוד בבלי, מסכת זבחים, דף י"א, עמוד ב', תלמוד בבלי, מסכת זבחים, דף י"ט, עמוד א', תלמוד בבלי, מסכת זבחים, דף כ"ה, עמוד א', תלמוד בבלי, מסכת מנחות, דף י', עמוד ב', ותלמוד בבלי, מסכת מנחות, דף כ"ו, עמוד א'
Live CD

Live CD הוא אלבום הופעה של עברי לידר משנת 2006. ההופעה כוללת שירים מאלבומו "זה לא אותו דבר", ועוד להיטים מהאלבומים הקודמים. כמו כן מלווה אותו ברי סחרוף ב"על קו המים". גרסת ההופעה לשיר "הכוס הכחולה" כפי שמופיעה באלבום יצאה כסינגל וזכתה להצלחה במצעדי הפזמונים. מידע על האלבום Live CD באתר MusicBrainz ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
טייסת 149

טייסת 149, שכונתה גם טייסת "התוכי המנפץ", הייתה טייסת מטוסי קרב בחיל האוויר הישראלי. טרם סגירתה, הפעילה הטייסת מטוסים מסוג כפיר C-2 והייתה מוצבת בבסיס חצור. טייסת "התוכי המנפץ" הוקמה כטייסת A-4E סקייהוק ("עיט") בשנת 1976 בבסיס עציון, כטייסת קרב שלישית (אחרי טייסות 140 ו-144). על ידי רס"ן משה הרץ. לאחר הסכם השלום עם מצרים (בשנת 1979) ובעקבותיו פינוי הבסיסים שבחצי האי סיני והחזרת סיני למצרים, עברה הטייסת לבסיס עובדה יחד עם הטייסת 144. בשנת 1981 קלטה הטייסת מטוסי כפיר C-2. באפריל 1988, במסגרת שינוי ארגוני בחיל, הועברו הטייסות האחיות 149 ו-144 לבסיס חצור, שם תפסו את מקומן של שתי טייסות כפיר שנסגרו, טייסת 113 וטייסת 254. הטייסת נסגרה בשנת 1992. בין מפקדי הטייסת: משה הרץ, ישראל פרנס, מיקי לב, יהודה קם (1988-1990), רון רוסו (1990-1992). מדיה וקבצים בנושא טייסת 149 בוויקישיתוף טייסת 149, באתר "מרקיע שחקים" מתוך המאמר על "בסיס עובדה" - באתר חיל האוויר.
Ding Dong

"Ding Dong" (בעברית: "דינג דונג") הוא השיר עמו ייצגה הזמרת דנה אינטרנשיונל את ישראל בתחרות אירוויזיון 2011 שנערכה בדיסלדורף שבגרמניה במהלך חודש מאי 2011. השיר נכתב והולחן בידי אינטרנשיונל. הייתה זו הופעתה השנייה של דנה אינטרנשיונל בתחרות האירוויזיון, לאחר שבאירוויזיון 1998 ייצגה את ישראל עם השיר "דיווה", עמו זכתה במקום הראשון. השיר זכה במקום הראשון בתחרות הקדם-אירוויזיון שנערכה ב-8 במרץ 2011, לאחר שקיבל 270 נקודות. הוא הוגרל להיות השיר ה-12 בסדר ההופעות בחצי הגמר השני של תחרות האירוויזיון. גרסתו הסופית של השיר, כפי שבוצעה בתחרות, נחשפה ב-30 במרץ. את גרסת השיר לאירוויזיון עיבדו והפיקו מוזיקלית דורון פלסקוב, עמרי אנג'ל ואסא רביב. הקליפ הרשמי של השיר פורסם ב-1 במאי לקראת חצי הגמר השני של התחרות, בו התמודדה ישראל. השיר הגיע למקום ה-15 בחצי הגמר בו השתתף, ולפיכך לא העפיל לשלב הגמר של התחרות. סרטון השיר "Ding Dong" באתר יוטיוב מילות השיר "Ding Dong" באתר שירונט ערן בר-און, דנה מציגה: דינג דונג, גרסת האירוויזיון, באתר ynet, 30 במרץ 2011 ערן בר-און, עופר נחשון: "השיר של ישראל לאירוויזיון - גניבה", באתר ynet, 11 באפריל 2011 דנה אינטרנשיונל מציגה: "דינג דונג", הקליפ, באתר וואלה, 1 במאי 2011 אסף נבו, ‏דנה אינטרנשיונל: "אני מתרגשת כמו ילדה קטנה", באתר ‏מאקו‏, 8 במרץ 2011 ערן בר-און, דנה אינטרנשיונל חוזרת לאירוויזיון, באתר ynet, 8 במרץ 2011 שיר מספר 12: דנה אינטרנשיונל עם 'Ding Dong', באתר ynet, 15 במרץ 2011 אסף נבו, ‏"דנה אינטרנשיונל לא ישנה בלילות", באתר ‏מאקו‏, 30 במרץ 2011 Dana International - Ding Dong (באנגלית), 2011, נבדק ב-2023-08-01
פיטר מולאן

פיטר מולאן (באנגלית: Peter Mullan; נולד ב-2 בנובמבר 1959) הוא שחקן ובמאי קולנוע סקוטי. התפרסם בתור שחקן בסרטים "טריינספוטינג", "בוי A" ו"קוראים לי ג'ו". קיבל הערכה רבה על סרטו השני כבמאי "האחיות מגדלנה". מולאן נולד בעיירה פיטרהאד שבצפון סקוטלנד. בנם של פטרישיה וצ'ארלס מולאן. אביו של מולאן נפטר ממחלת סרטן הריאה ביום הראשון בו החל ללמוד ב"אוניברסיטת גלאזגו". למולאן שלושה ילדים מאשתו אן סוון. מולאן הוא אוהד מושבע של קבוצת הכדורגל הסקוטית סלטיק. מולאן החל את דרכו בקולנוע הבריטי בסרטים "לב אמיץ" ובשני סרטיו של דני בויל "חברים לרצח" בתור הגנגסטר הרצחני ו"טריינספוטינג" בתור סוחר הסמים סוונסי שמספק הרואין ל"רנט בוי" (יואן מקגרגור) "ספאד" (יואן ברמנר) ו"סיק בוי" (ג'וני לי מילר). ב-1998 זכה מולאן בפרס השחקן הטוב ביותר של פסטיבל קאן על תפקידו בדרמת הספורט של קן לואץ' "קוראים לי ג'ו" בה גילם את ג'ו הקשיש והבודד שמאמן קבוצת כדורגל כושלת בגלאזגו. בשנת 2000 שיחק את המהגר האירי דניאל דילון בסרט "התמורה", שהוא עיבוד חופשי לרומן "ראש העיר קסטרברידג'", והופיע בקומדיית הפשע האירית "פושע הגון". ב-2001 שיחק בתפקיד ראשי במותחן האימה "אזור 9". ב-2002 קיבל מולאן ביקורות מצוינות על סרט השני שלו בתור במאי "האחיות מגדלנה" אודות בתי המחסה מגדלנה שבאירלנד בתקופה השמרנית. לתפקידים הראשיים ליהק מולאן את השחקניות אן-מארי דף ונורה ג'יין-נון. מולאן שגם שיחק בתפקיד קטן היה מועמד לפרס באפט"א על התסריט שכתב לסרט. הסרט עצמו קטף את פרס אריה הזהב היוקרתי של פסטיבל הסרטים של ונציה. ב-2003 הופיע מולאן בדרמה הסקוטית "הזר" ו-2004 בעיבוד האמריקאי בהפקתם של ג'ורג' קלוני וסטיבן סודרברג לסרט הפשע הארגנטינאי המצליח "תשע מלכות". ב-2006 התפרסם במותחן הפוסט אפוקליפטי של אלפונסו קוארון "הילדים של מחר" בתור סיד שומר מחנה הפליטים המודרני שעוזר לדמות הראשית ת'יו (קלייב אוון) להבריח את התינוק היחיד בעולם. ב-2007 הופיע בדרמות "בוי A" בתור טרי קצין המבחן של ג'ק ברידג' (אנדרו גארפילד) ו"הלגיון האחרון" בתפקיד אודואקר מנהיג השבט הגרמאני. ב-2010 שיחק מולאן את אוכל המוות יאקסלי בשני חלקי הסרט "הארי פוטר ואוצרות המוות". משנת 2017 משחק באחד התפקידים הראשיים בסדרה "אוזרק" (Ozark) המשודרת בנטפליקס. חברים לרצח (1994) לב אמיץ (1995) טריינספוטינג (1996) סיפורי פיות (1997) קוראים לי ג'ון (1998) מיס ג'ולי (1999) פושע הגון (2000) התביעה (2000) אזור 9 (2001) האחיות מגדלנה (2002) זר (2003) נשיקת החיים (2003) קרימינל (2004) איזה יום יפה (2005) Cargo ‏(2006) הילדים של מחר (2006) הצפון האמיתי (2006) הלגיון האחרון (2007) בוי A ‏(2007) אבן הגורל (2008) טרילוגיית כיפה אדומה (2009) הארי פוטר ואוצרות המוות (2010) טירנוזאור (2011) סוס מלחמה (2011) פאנץ' 119 (2013) הרקולס (2014) אויבים (2017) מוגלי: אגדת הג'ונגל (2018) נעלמים (2018) The Hanging Sun‏(TBA) קצה האגם (2013) הפחד (2013) זרה: דם מדמי (2014) מחצבה (2016) וסטוורלד (2018–2020) מכשפת (2020–הווה) מחתרת המסילה (2021) The North Water‏ (2021) שר הטבעות (2022) נקמה מחושבת (2023) Payback לוקרבי (אנ') (TBA) מדיה וקבצים בנושא פיטר מולאן בוויקישיתוף פיטר מולאן, במסד הנתונים הקולנועיים IMDb (באנגלית) פיטר מולאן, באתר "אידיבי", מאגר הידע העברי לקולנוע ישראלי ועולמי פיטר מולאן, באתר AllMovie (באנגלית) פיטר מולאן, במסד הנתונים הקולנועיים KinoPoisk (ברוסית) פיטר מולאן, באתר MusicBrainz (באנגלית) פיטר מולאן, באתר Discogs (באנגלית) אמיר קמינר, פיטר מולאן: "הכי הלחיץ אותי לשנות את המבטא", באתר ynet, 10 בינואר 2012
אלכסנדר קוז'ב

אלכסנדר קוז'ב (צרפתית: Alexandre Kojève;‏ 28 באפריל 1902 - 4 ביוני 1968) היה פילוסוף ומדינאי צרפתי ממוצא רוסי. בין השנים 1933 ל-1939 נשא סדרת הרצאות באקול פראטיק דה אוטז אטיד, ובהרצאותיו ניסה לתת פרשנות ל"פנומנולוגיה של הרוח" של הגל. להרצאותיו וכתביו הפילוסופיים של קוז'ב הייתה השפעה רבה על הפילוסופיה הצרפתית של המאה ה-20, בעיקר מאחר שהציג מחדש רעיונות הגליאניים לפילוסופיה הצרפתית. השתתפו בהן בין היתר ז'אן-פול סארטר, מוריס מרלו-פונטי, ז'אן איפוליט, גסטון בשלאר, רמון ארון, רמון קנו וז'אק לאקאן. שמונה שנים אחר כך, ב-1947, קנו הוציא לאור את ההרצאות. בעבודתו במשרד הצרפתי לענייני כלכלה לאחר מלחמת העולם השנייה, היה קוז'ב אחד המתכננים הראשיים של השוק האירופי המשותף. קוז'ב היה אדם בעל השכלה רחבה ושלט בשפות רבות, ובהן סנסקריט, סינית, דיאלקטים טיבטיים, צרפתית, גרמנית, רוסית, אנגלית, עברית, לטינית ויוונית קלאסית. בשנות ה-90 עלתה השערה שקוז'ב היה מרגל סובייטי במשך יותר מ-30 שנה, אך היא לא הוכחה. דודו, היה הצייר והתאורטיקן הנודע וסילי קנדינסקי. קוז'ב חיבר פרשנות ליצירותיו של דודו הקושרת בינו לבין הגותו של הגל. בטי רויטמן, כמיהה לתהום: התשוקה למוות בהגות הצרפתית, הוצאת רסלינג, 2020 ניצן רותם, ארבעה פילוסופים סביב המדורה הרוחשת של התשוקה למוות, באתר הארץ, 16 במרץ 2021 ערך זה הוא קצרמר בנושא פילוסופים. אתם מוזמנים לתרום לוויקיפדיה ולהרחיב אותו.
כלי נשיפה מעץ

כלי נשיפה מעץ (באנגלית: Woodwind instrument) הם כלי נגינה ממשפחת כלי הנשיפה. הכלים העיקרים במשפחה זו הם חליל, חלילית, אבוב, קלרינט, בסון וסקסופון. היסטורית נכללו בקבוצה זו רק כלי נשיפה שהיו עשויים מעץ, אך כיום נכללים בה גם כלים העשויים מסוגים שונים של מתכת. ההבחנה בין כלי נשיפה מעץ לבין כלי נשיפה אחרים אינה נובעת מהחומר שממנו עשוי הכלי, אלא ממבנה הפייה שלהם, השונה מכלי הנשיפה ממתכת, ומהאופן שבו נוצר הצליל. כתוצאה מהבדלים אלו, צלילם נוטה להיות רך יותר משל כלי נשיפה ממתכת. בכלי העץ משתנה גובה הצליל על ידי אורך הצינור. למשל, הבסון גדול יחסית, ולכן צלילו נמוך. לכלי העץ חורים רבים לאורך כל הצינור, המכוסים בכפתורים דמויי מכסים ומופעלים על ידי האצבעות. אחד ההבדלים בין כלי העץ וכלי המתכת הוא שבמרבית כלי העץ הצינור הוא ישר וארוך, ולא מסתלסל כמו בכלי המתכת. בתזמורת מהווים כלי הנשיפה מעץ מרכיב חשוב, ונותנים גוון צליל מיוחד, שמעשיר את צליל התזמורת. בתזמורת סימפונית, כלי הנשיפה מעץ מנגנים לעיתים קרובות ביחד עם כלי הקשת. כלי העץ ידועים ביכולתם לנגן צלילים רגועים, וגם צלילים קצובים. בתזמורת הסימפונית, החליל משמש לקול הסופרן, האבוב נחשב לקול האלט, הקלרינט נחשב לקול הטנור והבסון, כשמו, משמש את קול הבס. פעמים רבות מצטרף לסקציה גם הפיקולו, שמנגן גבוה יותר מן החליל. הפיקולו נשמע חזק ביותר בתזמורת, משום שהוא כה גבוה, ובצליליו הגבוהים הוא אפילו "צעקני". כאשר נוסף הפיקולו, ישנם בסך הכול חמישה קולות בסקציה. לעיתים הפיקולו מכפיל את מנגינת החליל, אך באוקטבה אחת גבוהה יותר, מה שמוסיף רבות למנגינה. כאשר כלי העץ מנגנים בקטעים הרגועים, הם בדרך כלל מנגנים צלילים ארוכים ושקטים. מדיה וקבצים בנושא כלי נשיפה מעץ בוויקישיתוף כלי נשיפה מעץ, באתר אנציקלופדיה בריטניקה (באנגלית) How Do Woodwind Instruments Work?, www.phys.unsw.edu.au
רבי ירמיה (השני)

רבי ירמיה (השני) היה אמורא בדור השלישי לאמוראי ארץ ישראל ובבל. הוא היה תלמידו של רבי יוחנן בצעירותו. בהמשך דרכו, עבר לגור בבבל שהייתה אז מרכז הישיבות, ושם היו תלמידיו רב הונא ורב נחמן, רבין, רבי אבין ורב יצחק ברבי. רבי ירמיה זה היה מזקני תלמידיו של רבי יוחנן, ולכן אמר לרבי אבהו שיש להעדיף את שיקול דעתו ושל חבריו רבי אבין ורבי מיישא על פני דעתם של רבי אבהו ושאר צעירי התלמידים. משה יהודה בלוי (עורך), "ירמיה רבי ירמיה (השני)", יחוסי תנאים ואמוראים, ברוקלין ה'תשנ"ד, עמודים תרצ"ז, באתר היברובוקס תלמוד בבלי, מסכת גיטין, דף י"א, עמוד ב'. לפי גרסת ערכי תנאים ואמוראים, לפנינו - רבי הונא ורב יצחק בר יוסף. בתלמוד בבלי, מסכת שבת, דף ס"ג, עמוד ב' תלמוד בבלי, מסכת נדרים, דף כ"ט, עמוד ב' תלמוד בבלי, מסכת בבא בתרא, דף קמ"ב, עמוד ב'.
דינג דונג

האם התכוונתם ל... הצליל "דינג דונג" - ראו פעמון דינג דונג (יישוב) – יישוב קטן בטקסס דינג דונג (מיצג) – בבימוי תמר רבן [1], [2]. Ding Dong – שיר עמו ייצגה דנה אינטרנשיונל את ישראל בתחרות אירוויזיון 2011 Ding-a-dong – שיר עמו ייצגה להקת טיץ'-אין את הולנד בתחרות אירוויזיון 1975 דינג דונג (עוגיה) – סוג של עוגיות שוקולד. דינגדונג – אתר אינטרנט של רשת שותפים ישראלית
מברשת שיער

מברשת שיער היא מברשת המשמשת להברשת השיער של בני אדם או בעלי חיים במטרה לטפח את השיער ולעצבו. הברשת השיער מאפשרת החלקתו של השיער ושחרור קשרים בשיער. למברשת השיער ידית אחיזה, והיא עשויה חומרים שונים. בסיס המברשת והידית עשויים לרוב פלסטיק, אולם בעבר היו עשויות עץ, מתכת או שנהב. שערות המברשת אף הן עשויות כיום ניילון ובעבר היו עשויות שיער של בעלי חיים (חזירי בר וסוסים) או פלדת אל חלד. בשנת 1854 נרשם הפטנט הראשון העוסק במברשת שיער מודרנית, בארצות הברית (פטנט מספר D645). מסרק מייבש שיער מדיה וקבצים בנושא מברשת שיער בוויקישיתוף
טאופאאהאו טופוו הרביעי

טאופאאהאו טופוו הרביעי (Tāufaʻāhau Tupou IV;‏ 4 ביולי 1918 – 10 בספטמבר 2006) היה מלך טונגה בשנים 1965–2006. טאופאאהאו טופוו נולד בנוקואלופה. בשנים 1949–1965 כיהן כראש ממשלת טונגה. בשנת 1949 מינתה אותו אמו המלכה לראש ממשלת טונגה. הוא עלה לכס המלוכה בשנת 1965, לאחר מות אמו המלכה סאלוטה טופו השלישית. המלך טופו היה מאוד אהוב ודומיננטי במדינה. טופו הרביעי הושפע מאוד מהמסורת הבריטית שאף שלטה בטונגה עד 1970 ובכך דאג רבות בתקופת שלטונו לשיפור החינוך והתרבות במדינה, הוא היה האזרח הראשון בעל תואר אקדמי בטונגה (קיבל תואר במשפטים מאוניברסיטת סידני). כמלך הרחיב טופו את הקשר של טונגה עם העולם החיצון והוביל את הפיכתה של "ארץ 170 האיים" למדינה עצמאית לחלוטין בשנת 1970. הוא נפטר בשנת 2006 וירש את מקומו בנו המלך ג'ורג' טופו החמישי ואחריו מלך גם בנו הצעיר טופו השישי. טקס הלווייתו היה מפואר ביותר ואלפים מאזרחי המדינה הגיעו לחלוק לו כבוד אחרון. מדיה וקבצים בנושא טאופאאהאו טופוו הרביעי בוויקישיתוף טאופאאהאו טופוו הרביעי, באתר "Find a Grave" (באנגלית) Editors of Encyclopaedia Britannica, [https://www.britannica.com/biography/Taufaahau-Tupou-IV Tupou IV king of Tonga], ENCYCLOPAEDIA BRITANNICA בטקס מסורתי בנוכחות אלפים, נקבר מלך טונגה, באתר ynet, 19 בספטמבר 2006 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מונסטר בול

מונסטר בול (באנגלית: Monster's Ball) הוא סרט דרמה אמריקאי משנת 2001 בבימויו של מארק פורסטר, אודות סוהר שמתאהב באשתו של נידון למוות. בסרט משחקים בתפקידים ראשיים בילי בוב תורנטון, האלי ברי והית' לדג'ר. הסרט זכה לביקורות מהללות וזכה בפרס אוסקר לשחקנית הטובה ביותר על משחקה של ברי. הסרט יצא בארצות הברית בתפוצה מוגבלת בנובמבר 2001, וברחבי בריטניה ב-7 ביוני 2002. בישראל הסרט יצא ב-6 ביוני. האנק גרוטסקי (בילי בוב תורנטון) ובנו, סאני (הית' לדג'ר), הם סוהרים בבית הכלא המקומי. הם גרים יחד עם אביו של האנק, באק (פיטר בויל), זקן גזען ועצבני. כאשר האנק וסאני מסייעים להוציא להורג את לורנס מאסגוב (שון קומבס), סאני מקיא ומתעלף לעיניי הנידון. לאחר ההוצאה להורג, האנק תוקף את סאני בבית השימוש על חוסר יכולתו לשלוט בעצמו. כשהם חוזרים לבית האנק מנסה לגרש את סאני. אך סאני מוציא אקדח ומאיים על האנק. לאחר שהאנק מודה שהוא מעולם לא אהב את בנו, סאני מתאבד. לטישה מאסגוב (האלי ברי), אשתו של לורנס, נקלעת לקשיים כלכליים. היא מתחילה לעבוד במזללה שהאנק מבקר לעיתים תכופות. יום אחד, בנה של לטישה, טיירל (קוראונג'י קלהון), מחליק לכביש ונפגע על ידי מכונית. האנק מסייע ללטישה לקחת את בנה לבית החולים ששם הוא מת. לאחר מכן, האנק מסיע את לטישה לביתה, ומגלה לה שגם הוא שכל בן. לאחר כמה ימים, הם מתחילים מערכת יחסים המבוססת על יחסי מין. בנוסף, האנק מגלה שלורנס היה בעלה של לטישה. לטישה מחליטה לקנות מתנה להאנק על עזרתו. כשהיא מגיעה לביתו היא פוגשת את באק, שמעליב אותה משום שהיא אפרו-אמריקאית. בעקבות כך, האנק מחליט להעביר את באק לבית אבות. לאחר שחובותיה של לטישה מביאים לכך שהיא מסולקת מביתה, היא עוברת לגור עם האנק. שם היא מגלה שהוא היה הסוהר של בעלה. בילי בוב תורנטון - האנק גרוטסקי האלי ברי - לטישה מאסגוב הית' לדג'ר - סאני גרוטסקי פיטר בויל - באק גרוטסקי שון קומבס - לורנס מאסגוב קוראונג'י קלהון - טיירל מאסגוב הסרט זכה לאהדת מבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 88%. רבים מהמבקרים החמיאו להאלי ברי וקוראונג'י קלהון על הופעתם בסרט. למרות זאת, כמה פעילי זכויות אדם אפרו-אמריקאים קראו להחרים את הסרט מכיוון שהוא מעוות את המציאות שאישה שבעלה הוצא להורג תתאהב במי שהוציאו להורג. בנוסף, רבים ביקרו את סצנת הסקס של האלי ברי ובילי בוב תורנטון וטענו שרק כך אישה אפרו-אמריקאית יכולה לזכות בפרס אוסקר. נכון ל-2011 הסרט הכניס כ-31,273,922 בארצות הברית וכ-13,635,564 בעולם. זכייה בפרס אוסקר לשחקנית הטובה ביותר (האלי ברי) מועמדות לפרס אוסקר לתסריט המקורי הטוב ביותר (מיילו עדיקא ו-וויל רוקוס) מועמדות לפרס באפט"א לשחקנית הטובה ביותר (האלי ברי) זכייה בפרס גילדת שחקני המסך לשחקנית הטובה ביותר (האלי ברי) מועמדות לפרס גלובוס הזהב לשחקנית הטובה ביותר - סרט דרמה (האלי ברי) מועמדות לפרס MTV לשחקנית הטובה ביותר (האלי ברי) זכייה בפרס הוועדה הארצית למבקרים לשחקנית הטובה ביותר (האלי ברי) זכייה בפרס הוועדה הארצית למבקרים לשחקן הטוב ביותר (בילי בוב תורנטון) "מונסטר בול", במסד הנתונים הקולנועיים IMDb (באנגלית) "מונסטר בול", באתר נטפליקס "מונסטר בול", באתר AllMovie (באנגלית) "מונסטר בול", באתר Rotten Tomatoes (באנגלית) "מונסטר בול", באתר Box Office Mojo (באנגלית) "מונסטר בול", באתר Metacritic (באנגלית) "מונסטר בול", באתר אידיבי "מונסטר בול", באתר Hulu סרטים (באנגלית) "מונסטר בול", במסד הנתונים הקולנועיים KinoPoisk (ברוסית)
תלת-ממד

האם התכוונתם ל... מרחב תלת-ממדי – מרחב מתמטי או פיזיקלי בעל שלושה ממדים, למשל אורך, רוחב וגובה טכנולוגיות צילום והקרנה סטריאוסקופיה – שיטת צילום וצפייה בתמונות המורכבות משני דימויים כמעט זהים, אשר מוצבים זה לצד זה, היוצרת תמונה תלת-ממדית ויו-מאסטר – מתקן המשמש לצפייה בתמונות תלת-ממדיות סטריאוסקופיות מתוך דיסק נייר אנגליף 3D – טכנולוגיית צילום שיוצרת אשליה אופטית של מראה תלת-ממדי משקפי תלת־ממד – האמצעי הייעודי שבאמצעותו התמונה התלת-ממדית מתקבלת אצל הצופה סרט תלת-ממד – סרט קולנוע שקיים בו שיפור אשליית תפיסת העומק הולוגרפיה – טכניקה ליצירת צילום תלת–ממדי טכנולוגיות ממוחשבות מידול תלת-ממדי – תהליך יצירת אובייקטים וירטואליים תלת-ממדיים באמצעות תוכנת מידול תלת-ממד רינדור גרפיקת תלת-ממד ("תִּיצוּג גרפיקת תלת־ממד";‏ 3D rendering) – תהליך המרה ממוחשב ואוטומטי של מודלים תלת־ממדיים מדומים ליצירת תמונות או סרטוני הנפשה דו־ממדיים המכילים גרפיקת תלת־ממד גרפיקת תלת-ממד – תחום של גרפיקה ממוחשבת, שבו משתמשים במחשבים ותוכנות מיוחדות כדי ליצור תמונות ואנימציה ממוחשבת בעלות פרספקטיבה המחקה מראה תלת-ממדי סורק תלת ממדי – מכשיר האוסף מידע חזותי על עצמים, כדי שניתן יהיה ליצור להם מודלים דיגיטליים תלת־ממדים הדפסה תלת-ממדית – טכנולוגיית ייצור המאפשרת לייצר דגמים תלת-ממדיים היישר מתוך המחשב אחר אוטוסטראוגרמה – אשליה אופטית הגורמת למוח האנושי להבחין בצורה תלת-ממדית אשר מסתתרת בתוך תמונה דו-ממדית אפקט פולפריך – אשליה אופטית שמתקבלת בצפייה בעצמים שנעים אופקית, כשעין אחת מביטה דרך מסנן אור (כגון עדשת משקפי שמש) והעין השנייה חופשית סריקה (פירושונים)
מייבש שיער

מייבש שיער הוא מכשיר חשמלי המזרים אוויר חם או קר במטרה לייבש שיער רטוב. ייבוש השיער הרטוב נעשה במטרה לאפשר שליטה בעיצובו וליצירת תסרוקות הנשמרות זמן רב יותר. הייבוש יוצר קשרי מימן זמניים בתוך השיער ובכך שומרים על הצורה הנדרשת לצורך עיצוב השיער. ישנם מייבשי שיער לשימוש ביתי, ומייבשי שיער ניצבים גדולים לשימוש מסחרי (במספרות). מייבשי השיער הומצאו בשלהי המאה ה-19 על ידי אלכסנדר גודפרי, והשימוש המסחרי הראשון בהם היה בחנותו, בצרפת בשנת 1890. מייבש שיער זה היה מייבש ניצב, והלקוחה ישבה תחתיו בעת ששערה יובש. מייבש השיער הביתי הומצא בשנות ה-20 של המאה ה-20. מייבש השיער משתמש במאוורר המזרים אוויר דרך גוף חימום ובכך מחמם את האוויר ומזרים אותו לפתח יציאת האוויר החם המכוון לעבר השיער. לרוב נעשה שימוש בתיל ניכרום (סגסוגת של ניקל, ברזל וכרום) אשר הוא מוליך בעל התנגדות גבוהה. בשנות ה-90 של המאה ה-20 התקבלה חקיקה בארצות הברית שדרשה כי במייבשי השיער יותקנו הגנות מפני התחשמלות במקרים בהם נרטב מייבש השיער. מסרק מברשת שיער מדיה וקבצים בנושא מייבש שיער בוויקישיתוף ההיסטוריה של מייבשי השיער כיצד עובד מייבש השיער ייבוש שיער במספרה בישראל, שנות ה-60 של המאה ה-20 מייבש שיער מתוצרת AEG, שנת 1935 לערך